rejauldu/bengali-wikipedia huggingface dataset:
উজিরপুর উপজেলা বাংলাদেশের বরিশাল জেলার একটি প্রশাসনিক এলাকা।   অবস্থান ও আয়তন  বরিশাল জেলার উত্তরে গৌরনদী উপজেলা, দক্ষিণে বানারিপাড়া ও ঝালকাঠি সদর উপজেলা, পূর্বে বাবুগঞ্জ উপজেলা, পশ্চিমে পিরোজপুর জেলার নাজিরপুর উপজেলা ও গোপালগঞ্জ জেলার কোটালীপাড়া উপজেলা।   ইতিহাস ও নামকরণ  উজিরপুর উপজেলাটি জেলা শহর থেকে ১৮ কিলোমিটার এবং রাজধানী ঢাকা থেকে ২৫৯ কিলোমিটার দুরে অবস্থিত। উপজেলাটির আয়তন ২৩৯.৩২ বর্গ কিলোমিটার। এখানে বসবাস করে ২ লক্ষ ৪১ হাজার ৩০০ জন মানুষ। উজিরপুরের নামকরণ হয়েছিল মূঘল আমলের উজির মাহমুদের "উজির" পদবীর উপর নির্ভর করে।  উজিরপুর উপজেলার মোট জনসংখ্যার ৭২শতাংশ মুসলিম, ২৪শতাংশ হিন্দু এবং ৪শতাংশ খ্রীষ্টান সম্প্রদায়ের লোক বসবাস করে। উপজেলা জুড়ে ৪৬০ টি মসজিদ, ১০৫টি মন্দির ও ১৯টি গীর্জা রয়েছে। উজিরপুরের মানুষের বৈচিত্র্যময় জীবনযাত্রা ও প্রাকৃতিক সৌন্দর্যকে পরিপূর্ণ করে তুলেছে উপজেলার পাশ ঘেষে বয়ে যাওয়া সন্ধ্যা নদী। উজিরপুর উপজেলার কৃষিজাত ফসলের মধ্যে পান উল্লেখযোগ্য। যা দেশব্যাপী বিখ্যাত। এই উপজেলার ৭৮ শতাংশ লোক শিক্ষিত। যা দেশের অন্যসব উপজেলা থেকে অনেক এগিয়ে। এখানে রয়েছে ১৮০ টি সরকারি প্রাথমিক বিদ্যালয়।আরও রয়েছে ৫০টি মাধ্যমিক বিদ্যালয়সহ ১৩টি কলেজ ও ২৩টি মাদরাসা।   প্রশাসনিক এলাকা  উজিরপুর উপজেলায় বর্তমানে ১টি পৌরসভা ও ৯টি ইউনিয়নে ১২৫টি গ্রাম রয়েছে। সম্পূর্ণ উপজেলার প্রশাসনিক কার্যক্রম উজিরপুর থানার আওতাধীন।  পৌরসভা:  উজিরপুর  ইউনিয়নসমূহ:  ১নং সাতলা  ২নং হারতা  ৩নং জল্লা  ৪নং ওটরা  ৫নং শোলক  ৬নং বরাকোঠা  ৭নং বামরাইল  ৮নং শিকারপুর উজিরপুর  ৯নং গুঠিয়া   জনসংখ্যার উপাত্ত  ২০১১ সালের আদমশুমারি অনুযায়ী উজিরপুর উপজেলার মোট জনসংখ্যা ২,৩৪,৯৫৯ জন। এর মধ্যে পুরুষ ১,১৩,৫২৯ জন এবং মহিলা ১,২১,৪৩০ জন। মোট পরিবার ৫২,৯৫৯টি।   সীমানা  উত্তরে গৌরনদী উপজেলা, পূর্বে বাবুগঞ্জ উপজেলা, দক্ষিণে বানারীপড়া ও ঝালকাঠী সদর উপজেলা এবং পশ্চিমে নাজিরপুর ও কোটালীপাড়া উপজেলা।   শিক্ষা  ২০১১ সালের আদমশুমারি অনুযায়ী উজিরপুর উপজেলার সাক্ষরতার হার ৬২.৫%।  উল্লেখযোগ্য শিক্ষা প্রতিষ্ঠান   ডব্লিউ বি ইউনিয়ন মডেল ইনস্টিটিউশন  শেরে বাংলা পাইলট বালিকা বিদ্যালয়  আলহাজ্ব বি এন খান কলেজ  উজিরপুর মহিলা কলেজ  বড়াকোঠা ইউনিয়ন ডিগ্রী কলেজ  ধামুরা ডিগ্রী কলেজ  গুঠিয়া আইডিয়াল ডিগ্রি কলেজ  সরকারি শেরে বাংলা ডিগ্রী কলেজ, শিকারপুর।  সৈয়দ আজিজুল হক ডিগ্রী কলেজ,হা বিবপুর।  শোলক ভিক্টোরিয়া মাধ্যমিক বিদ্যালয়  হাবিবপুর মাধ্যমিক বিদ্যালয় (১৯৩১)  এইচ এম ইনস্টিটিউশন, হস্তিশুন্ড  হস্তিশুন্ড ইসলামিয়া ফাজিল মাদ্রাসা।  শহীদ স্মরণিকা ডিগ্রী কলেজ  শহীদ স্মরণিকা মাধ্যমিক বিদ্যালয় দামোদরকাঠী আনোয়ারীয়া দাখিল মাদ্রাসা। কারফা পাবলিক একাডেমী। জল্লা ইউনিয়ন আইডিয়াল কলেজ।   দর্শনীয় স্থান    সাতলার শাপলা বিল  মোল্লা পার্ক  গুঠিয়া মসজিদ -চাংগুরিয়া, গুঠিয়া  উজিরপুরে ঐতিহ্যবাহী মা তাঁরা মন্দির   উজিরপুরের পুরাকীর্তিসমূহ    শিকারপুরের উগ্রতারা মন্দির  পির ইদ্রাকের মাজার, ধামুরা  দ্বাদশ শিবমন্দির, শোলক  বাইতুল আমান মসজিদ, চাংগুরিয়া, গুঠিয়া   উল্লেখযোগ্য ব্যক্তিত্ব    নজরুলগীতি সম্রাট মানবেন্দ্র মুখোপাধ্যায়;  ৯নং সেক্টর কমান্ডার মেজর এম এ জলিল   তথ্যসূত্র    বহিঃসংযোগ       বিষয়শ্রেণী:বরিশাল জেলার উপজেলা
thumbnail|right|250px|‘দ্য পিল’: সর্বপ্রথম ১৯৬০ সালে আবিস্কৃত হয় এবং সেই দশকে পরিবার পরিকল্পনায় ব্যাপক অবদান রাখে  পরিবার পরিকল্পনা হল সঠিক সময় সন্তান নেবার পরিকল্পনা এবং জন্ম নিয়ন্ত্রণ পরিকল্পনা WHO ও অন্যান্য পদ্ধতির যথাযত প্রয়োগ নিশ্চিতকরণ। অন্যান্য পদ্ধতির মধ্যে যৌন শিক্ষা, যৌন সংক্রামকসমুহের নির্গমন প্রতিরোধ ও ব্যবস্থাপনা। পরিবার পরিকল্পনাকে অনেক সময় জন্ম নিয়ন্ত্রণের সমার্থক হিসেবে চিহ্ণিত করা হয় যদিও পরিবার পরিকল্পনার পরিধি আরও বিশদ। এটা সাধারণত স্বামী-স্ত্রীর মধ্যে করা হয় যারা তাদের সন্তান সংখ্যা নিয়ন্ত্রিত রাখতে চায় এবং তাদের প্রত্যাশিত সময় গর্ভধারন করতে চায়।  পরিবার পরিকল্পনা সেবা বলতে শিক্ষাগত, ব্যাপক স্বাস্থ্য ও সামাজিক কমসূচীকে বোঝায় যার মাধ্যমে প্রত্যেকটি স্বতন্ত্র ব্যক্তি তাদের সন্তান সংখ্যা ও দুই সন্তানের ব্যবধান সম্পর্কে স্বাধীনভাবে সিধান্ত নেবার যোগ্যতা অর্জন করে।   উদ্দেশ্য  সন্তান সংখ্যা বৃদ্ধির মাধ্যমে সময়, সামাজিক,অর্থনৈতিক এবং পরিবেশগত নিরাপত্তার প্রয়োজনীয়তা বৃদ্ধি পায়। পরিবার পরিকল্পনার গ্রহণ করায় এসকল সম্পদের সার্থক ব্যবহার নিশ্চিত করা হয়। বাংলাদেশের তথা সারা বিশ্বের জনসংখ্যা বৃদ্ধি পৃথিবীকে বসবাসের অনুপোযোগী এবং সমস্যা সংকূল করে তুলছে। তাই সংখ্যা বৃদ্ধি রোধ অথবা পরিমিত সন্তান জন্ম দান করে পৃথিবীর ভারসাম্য আনায়নে পরিবার পরিকল্পনা আবশ্যক।   লাভ ও সুবিধা সমূহ   শারীরিক লাভ  মায়ের বয়স অন্তত ১৮ বছর না হওয়া পর্যন্ত অপেক্ষা করলে সন্তানের স্বাস্থ্য ও মাতৃস্বাস্থ্য ভাল থাকে। মাতৃত্ব সংক্রান্ত মৃত্যুর হার কমে আসে এবং পরিকল্পিত সন্তান বেশি মেধাবী ও স্বাস্থ্যবান হয়ে থাকে।   অর্থনৈতিক লাভ  সন্তান সংখ্যা কম থাকলে একটি পরিবারের অর্থনৈতিকভাবে খরচ কম হয়।   তথ্যসূত্র    বহিঃসংযোগ   জীবেনর জন্য তথ্য  গুগলে বাংলাদেশী পরিবার পরিকল্পনা অধিদপ্তরের ঠিকানা  পরিবার পরিকল্পনার তথ্য  যুক্তরাজ্যের পরিবার পরিকল্পনা  বিষয়শ্রেণী:পরিবার বিষয়শ্রেণী:জনসংখ্যা বিষয়শ্রেণী:জন্মনিয়ন্ত্রণ বিষয়শ্রেণী:পরিবার পরিকল্পনা বিষয়শ্রেণী:সন্তান পালন
সত্যেন্দ্রনাথ বন্দ্যোপাধ্যায়   (১৩ ডিসেম্বর, ১৮৯৬  — ৩০ ডিসেম্বর, ১৯৭৭)  ছিলেন একজন ভারতীয় বাঙালি চিত্রশিল্পী, যিনি  শিল্পাচার্য অবনীন্দ্রনাথ ঠাকুর ও নন্দলাল বসুর বঙ্গীয় শিল্পধারার অনুসারী হয়ে নিজ শিল্পকর্মে বিশিষ্টতা অর্জন করেন।  তার শিল্পকর্মের প্রধান বৈশিষ্ট্য ছিল  স্নিগ্ধতা ও রমণীয়তা।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম  খণ্ড, সাহিত্য সংসদ, কলকাতা, আগস্ট   ২০১৬, পৃষ্ঠা ৭৫৮,   জন্ম ও প্রারম্ভিক জীবন  সত্যেন্দ্রনাথ বন্দ্যোপাধ্যায়ের জন্ম ব্রিটিশ ভারতের অধুনা পশ্চিমবঙ্গের বাঁকুড়া-বিষ্ণুপুরের সন্নিহিত চুয়ামসিনা গ্রামে। পিতা রাজেন্দ্রনাথ বন্দ্যোপাধ্যায় এবং মাতা কুসুমকুমারী দেবী। তার পিতা রেলের চাকরি ছেড়ে ১৯০২ খ্রিস্টাব্দে শান্তিনিকেতনে আসেন এবং  ব্রহ্মচর্যাশ্রমে শিক্ষক তথা অর্থ বিভাগের সহকারি প্রধানের দায়িত্বে ছিলেন। সত্যেন্দ্রনাথের বাল্যশিক্ষা শুরু হয় এই আশ্রম বিদ্যালয়েই। ছাত্রাবস্থায় তিনি ভালো ছবি আঁকতে পারতেন। চুয়ামসিনার পাশের গ্রামের শিল্পী রাখাল সূত্রধরের কাছে তিনি প্রতিমা তৈরির কাজও শিখেছিলেন। ১৯২০ খ্রিস্টাব্দে  বাঁকুড়া ওয়েসলিয়ান কলেজ বর্তমানের বাঁকুড়া খ্রিস্টান কলেজ থেকে বি এ পাশের পর এম এ পড়তে  কলকাতা বিশ্ববিদ্যালয়ে ভরতি হন। কিন্তু ১৯২১ খ্রিস্টাব্দে অসহযোগ আন্দোলনের জন্য তার এম.এ পড়া ব্যাহত হয়। পরে শান্তিনিকেতনে ফিরে এসে ১৯১৯ খ্রিস্টাব্দে প্রতিষ্ঠিত কলাভবনে ভর্তি হন শিল্পকলা শিখতে। সেসময় তার সহপাঠী ছিলেন ধীরেন্দ্রকৃষ্ণ দেববর্মা,  বিনোদ বিহারী মুখোপাধ্যায়,  রামকিঙ্কর বেইজ। অধ্যক্ষ নন্দলাল বসু ও অসিতকুমার হালদারের কাছে  অবনীন্দ্রনাথ প্রবর্তিত বেঙ্গল স্কুল ধারার  চিত্রবিদ্যায় শিক্ষা লাভ করেন। তবে তিনি আঁকার মাধ্যম বা প্রথা প্রকরণ নিয়ে বিশেষ মাথা ঘামান নি। তিনি প্যারিস থেকে আসা শিল্পী আঁন্দ্রে কারপেলস্ এর কাছে তেল রঙে ছবি আঁকার পদ্ধতি  রপ্ত করেন।  ভারতীয় পৌরাণিক গল্প, গ্রামের সামাজিক ও দৈনন্দিন জীবনের ঘটনাবলি ছিল তার চিত্রের বিষয়বস্তু।  তৎকালীন সময়ে লোক শিল্পের এক বিশেষ স্থান  ছিল, কিন্তু সত্যেন্দ্রনাথ সম্পর্কে তাঁর সহপাঠী শিল্পী বিনোদ বিহারী মুখোপাধ্যায় লিখেছেন-  কর্মজীবন  সত্যেন্দ্রনাথ টানা ছ’বছর কলাভবনে শিক্ষালাভ করে ১৯২৭ বৃন্দাবন প্রেম মহাবিদ্যালয়ে শিল্প-শিক্ষকের পদে যোগ দেন। এক বছর পর  করাচির  দয়াশ্রমে ও পরে ১৯৩০ খ্রিস্টাব্দের ডিসেম্বরে তৎকালীন ব্রিটিশ ভারতের যুক্ত প্রদেশ (বর্তমানেরউত্তর প্রদেশের  গোরক্ষপুরের গীতা প্রেসে দুবছর কাজ করেন। করাচিতে থাকাকালীন তিনি ‘বেঙ্গলি অ্যাসোসিয়শন’-এর পুজোর জন্য সরস্বতী প্রতিমা তৈরি করেছিলেন। ১৯৩২ খ্রিস্টাব্দের জুলাইয়ে কলকাতার গর্ভনমেন্ট আর্ট স্কুলে ইন্ডিয়ান পেইন্টিং বিভাগে শিল্পী- শিক্ষকরূপে নিযুক্ত হন। দীর্ঘ কুড়ি বছর তিনি দরদী শিক্ষকরূপে ভারতীয় চিত্রকলার শিক্ষা দেন এবং ১৯৫২ খ্রিস্টাব্দে অবসর গ্রহণ করেন। তাঁর উল্লেখযোগ্য ছাত্ররা ছিলেন-  ইন্দুভূষণ রক্ষিত, ধীরেন্দ্রনাথ ব্রহ্ম, শাম্তিরঞ্জন মুখোপাধ্যায় প্রমুখ।  শিল্পকীর্তির জন্য তিনি সম্মানিত হয়েছেন, পুরস্কারও পেয়েছেন। কিন্তু প্রচারবিমুখ মানুষ  ছিলেন তিনি। নিজের আঁকা ছবির কোন প্রদর্শনী করেননি।  জীবনাবসান  ১৯৫২ খ্রিস্টাব্দে অবসর নিয়ে সত্যেন্দ্রনাথ তাঁর জন্মস্থান বাঁকুড়ার চুয়ামসিনা গ্রামে চলে যান এবং স্থায়ী ভাবে বসবাস করতে শুরু করেন। ১৯৭৭ খ্রিস্টাব্দের ৩০ ডিসেম্বর তিনি পরলোক গমন করেন।  তথ্যসূত্র   বিষয়শ্রেণী: ১৮৯৬-এ জন্ম  বিষয়শ্রেণী: ১৯৭৭-এ মৃত্যু  বিষয়শ্রেণী: বাঁকুড়া জেলার ব্যক্তি বিষয়শ্রেণী:বাঙালি শিল্পী  বিষয়শ্রেণী: ভারতীয় চিত্রশিল্পী
থাম্ব|ল্যাটিন আমেরিকায় সনি চ্যানেলের লোগো। সনি এন্টারটেইনমেন্ট টেলিভিশন (সেট) একটি সাধারণ বিনোদনমূলক টেলিভিশন চ্যানেল যেটি সনি পিকচার্স টেলিভিশন মালিকানাধীন একটি সিরিজ হিসেবে পরিচালিত হয়ে থাকে। বিশ্বব্যাপি এই চ্যানেলেটির অন্তত ১০টি আন্তর্জাতিক সংস্করণ লক্ষ্য করা যায়। নিম্নে তুলে ধরা হল-  সনি চ্যানেল (দক্ষিণ আফ্রিকা) সনি চ্যানেল (এশিয়া) সনি চ্যানেল (লাটভিয়া) সনি চ্যানেল (এস্তোনিয়াতে) সনি চ্যানেল (লিত্ভা)  আরও দেখুন  সনি  সনি পিকচার্স সনি পিকচার্স টেলিভিশন   তথ্যসূত্র   বহিঃসংযোগ   অফিসিয়াল ওয়েবসাইট সেট  বিষয়শ্রেণী:সনি পিকচার্স টেলিভিশন বিষয়শ্রেণী:১৯৯৫-এ প্রতিষ্ঠিত টেলিভিশন চ্যানেল ও স্টেশন
বৈরাগী ব্রাহ্মণ হল একটি হিন্দু বর্ণ। তাদেরকে স্বামী, মহন্ত, বৈষ্ণব, বৈরাগী, রামানন্দী, শমী, পূজারী বিভিন্ন নামেও ডাকা হয়। তারা বৈষ্ণব, এবং পবিত্র সুতো পরিধান করে। পশ্চিমবঙ্গ, আসাম, ওড়িশা, বিহার ও উত্তর প্রদেশের পূর্বাঞ্চলে এদের অধিকাংশ পাওয়া যায়। বৈরাগী হল বাংলার উচ্চ বর্ণের মধ্যে একটি – ব্রাহ্মণ, রাজপুত, ছত্রী, গ্রহচার্য, বৈদ্য।Nirmal Kumar Bose, Some Aspects of Caste in Bengal, p.399, Vol. 71, No. 281, Traditional India: Structure and Change, American Folklore Society  বৈরাগী ব্রাহ্মণ ব্রাহ্মণ বর্ণের অন্তর্গত। সেনুগুপ্ত তাদেরকে উচ্চ বর্ণের গোষ্ঠী হিসেবে বর্ণনা করেছেন। উইলিয়াম পিঞ্চ বিশ্বাস করেন যে বৈষ্ণবদের বৈরাগী শাখা ১৭ শতকের গালত সম্মেলনের ফল।  মায়ারের মতে, বৈরাগীরা ছিল কয়েকটি সাম্প্রদায়িক বর্ণের মধ্যে একটি যারা উচ্চ বর্ণের থেকে ভর্তি গ্রহণ করেছিল। তিনি বলেছেন যে বৈরাগীদের জাগতিক ও ব্রহ্মচারী বর্ণের শাখা ছিল। তিনি বলেন যে তারা ব্রাহ্মণ, রাজপুত ও জাটদের সাথে সমান মর্যাদার বিবেচিত হত।  তথ্যসূত্র  বিষয়শ্রেণী:ভারতীয় জাতি বিষয়শ্রেণী:ব্রাহ্মণ সম্প্রদায়
স্বর্গকনে প্রজাপতি (কিউপিডেস্থেস সালভাটোরিস; Cupidesthes salvatoris), হলো লাইকেনিডি পরিবারে বিদ্যমান এক জাতের প্রজাপতি । একে সালোনে-এ সর্বাধিক দেখা যায়।  কিউপিডেস্থেস সালভাটোরিস পূর্বে কিউপিডেস্থেস লিথাস (Cupidesthes lithas)–এর একটি রূপ হিসেবে বিবেচিত ছিলো, কিন্তু পরবর্তীতে পৃথক প্রজাতি হিসেবে স্বীকৃতি পায়। এটি কিউপিডেস্থেহ পালুডিকোলা (Cupidesthes paludicola)-এর গোষ্ঠীর অন্তর্গত, যেখানে আরও কয়েকটি বিরল আফ্রিকান প্রজাতি অন্তর্ভুক্ত রয়েছে।   বিস্তার ও আবাসস্থল  এই প্রজাতিটি সালোনের দক্ষিণ-পূর্বাঞ্চলে অবস্থিত দেবাষ্পত বনাঞ্চলে সীমিতভাবে পাওয়া যায়। কিছু নমুনা মুক্তভূমী সীমান্তবর্তী অঞ্চলে সংগ্রহ করা হয়েছে, যদিও সেখানে এর উপস্থিতি নিশ্চিৎ নয়। প্রজাতিটির বিস্তৃতি অত্যন্ত সীমিত এবং এটি মূলত উপক্রান্তীয় আর্দ্র নিম্নভূমি বনে বসবাস করে   সংরক্ষণ অবস্থা  আন্তর্জাতিক প্রকৃতি সংরক্ষণ সংস্থা (আ.প্র.স.স)–এর বিপন্ন প্রাণীর তালিকা অনুযায়ী স্বর্গকনে প্রজাপতি (কিউপিডেস্থেস সালভাটোরিস)–কে তথ্য-অপর্যাপ্ত শ্রেণীতে অন্তর্ভুক্ত করা হয়েছে। অর্থাৎ এই প্রজাতিটির সংরক্ষণ ঝুঁকি সঠিকভাবে মূল্যায়ন করার জন্য পর্যাপ্ত তথ্য নেই। গোলা বনাঞ্চলের বাইরে এদের আবাসস্থল অত্যন্ত সীমিত। বন নিধন, কৃষিজমি সম্প্রসারণ, ও জ্বালানির কাঠ সংগ্রহের ফলে এই প্রজাতির প্রাকৃতিক পরিবেশ ক্রমশ হ্রাস পাচ্ছে।   সংরক্ষণ কার্যক্রম  এই প্রজাতির আবাসস্থলের তিনটি পরিচিত অবস্থানের মধ্যে একমাত্র একটি দেবাষ্পত বনাঞ্চল জাতীয় উদ্যান, সংরক্ষিত সীমার মধ্যে রয়েছে। প্রজাতিটি কোথায় কোথায় পাওয়া যায়, তাদের জীবনচক্র কেমন, এবং কী ধরনের হুমকির মুখোমুখি তারা হচ্ছে—এই বিষয়গুলো নির্ধারণের জন্য আরও বিস্তৃত গবেষণা প্রয়োজন।   তথ্যসূত্র
উদয়নারায়ণপুর সমষ্টি উন্নয়ন ব্লক যা ভারতের পশ্চিমবঙ্গ রাজ্যের হাওড়া জেলার উলুবেড়িয়া মহকুমার একটি প্রশাসনিক বিভাগ। এর অবস্থান । এই এলাকায় একটি বিদ্যালয় এবং মহাবিদ্যালয় আছে। সরকারি ও বেসরকারি হাসপাতাল আছে। উদয়নারায়ণপুরে রয়েছে একটি পুলিশ কার্যালয়ও।   ইতিহাস  ভুরশুট রাজ্যের রাজা উদয়নারায়ণের নামে এই এলাকার নাম উদয়নারায়ণপুর হয়েছে।   ভৌগোলিক অঞ্চল  উদয়নারায়ণপুর এর অবস্থান । এটি হাওড়া শহর থেকে ৪৩ কিলোমিটার দূরে অবস্থিত। উদয়নারায়ণপুর ব্লকটি ১২৪.৮০ বর্গ কিলোমিটার এলাকা। উদয়নারায়ণপুর পঞ্চায়েত সমিতির ১১ টি গ্রাম পঞ্চায়েত রয়েছে। এই সমষ্টি উন্নয়ন ব্লকের ৭৫টি বসবাসকারী গ্রাম রয়েছে। এই ব্লকের সদর দফতর উদয়নারায়ণপুর।   ভূসংস্থান  হাওড়া জেলা হুগলি নদীর পশ্চিমে অবস্থিত। জেলার পশ্চিমে এবং দক্ষিণে রূপনারায়ণ নদ এবং দামোদর নদ এই ব্লকের উপর বয়ে গেছে। এই জেলার ব্লক একটি পাললিক সমতল ভূমি দ্বারা গঠিত।   গ্রাম পঞ্চায়েত  উদয়নারায়ণপুর ব্লকের পঞ্চায়েত সমিতির গ্রাম পঞ্চায়েতগুলি হলো: ভবানীপুর, বিদিচন্দ্রপুর, হরলী উদয়নারায়ণপুর, খিলা, রামপুর-ডিভিশুট আসন্ডা, কুরচি শিবপুর, দেবীপুর, হরিশপুর, গড়ভবানীপুর-সোনাতলা, কানুপাট মনশুকা, পাঁচারুল, সিংটি।   জনসংখ্যা  ভারতের ২০১১ সালের আদমশুমারি অনুযায়ী উদয়নারায়ণপুর ব্লকের মোট জনসংখ্যা ১৯০,১৮৬ জন। যার মধ্যে পুরুষ ৯৭৭৩৫(৫১%)এবং মহিলা ৯২৪৫১(৪৯%)রয়েছে। ৬ বছরের নিচে জনসংখ্যা ছিল ১৯,১২৬ জন।  ২০০১ সালের আদমশুমারি অনুযায়ী উদয়নারায়ণপুর ব্লকের মোট জনসংখ্যা ছিল ১৭২০৮০জন। এর মধ্যে পুরুষ ৮৮,৪৮১জন এবং মহিলা ৮৩,৬৬৯জন রয়েছে। ১৯৯১-২০০১ দশকে উদয়নারায়ণপুর ব্লকের ৯.০৯শতাংশ জনসংখ্যা বৃদ্ধি পেয়েছে।   সাক্ষরতা   ২০১১ সালের আদমশুমারি অনুযায়ী উদয়নারায়ণপুর ব্লকের মোট সংখ্যা ১৩৮৬১৮জন (৮১.০৫% ৬ বছর ধরে জনসংখ্যা) যার মধ্যে ৭৬,০১২ (৫৫%) পুরুষ এবং ৬২,২০৬ (৪৫%) মহিলা ছিলেন।  ২০১১ সালের আদমশুমারি অনুযায়ী হাওড়া জেলার সাক্ষরতা ৭৮.৬৬%। ২০১১ সালে পশ্চিমবঙ্গে সাক্ষরতা ৭৭.০৮% ছিল। ২০১১ সালে ভারতে সাক্ষরতা ছিল ৭৪.০৪%।   শিক্ষা   ২০০৩-০৪ সালে উদয়নারায়ণপুর ব্লকের ১২০ প্রাথমিক বিদ্যালয় ছিল ১৪,৯২৩জন শিক্ষার্থী, ৮৫৭জন শিক্ষার্থীর মধ্যবর্তী দুটি মাধ্যমিক বিদ্যালয়। ১২ হাজার ৬৮ জন শিক্ষার্থীর ১৫ টি উচ্চ বিদ্যালয় এবং ৭,৩০৭ জন শিক্ষার্থীর ৭ টি উচ্চ মাধ্যমিক বিদ্যালয়। এই ব্লকের ১৭৭ টি বিশেষ এবং আনুষ্ঠানিক শিক্ষার জন্য ১৯,৪৬৪ জন শিক্ষার্থী রয়েছে।   স্বাস্থ্যসেবা   উদয়নারায়ণপুর ব্লকের ৫ টি স্বাস্থ্যকেন্দ্র, ১ টি ক্লিনিক, ৩ টি ডিসপোসারি এবং ২০০৩ সালে ১০৪ টি শয়্যা বিশিষ্ট ১ টি হাসপাতাল রয়েছে। এর মধ্যে ৩০টি পরিবার কল্যাণ কেন্দ্র রয়েছে।   তথ্যসূত্র   বিষয়শ্রেণী:পশ্চিমবঙ্গের গ্রাম বিষয়শ্রেণী:হাওড়া জেলার সমষ্টি উন্নয়ন ব্লক
রাখাল চন্দ্র দাস (১ আগস্ট ১৯৩২ - ১২ যে ১৯৭১) একজন বাংলাদেশী চিকিৎসক ছিলেন যিনি মুক্তিযুদ্ধে শহীদ হয়েছিলেন।   প্রথম জীবন  রাখাল চন্দ্র দাসের জন্ম ব্রিটিশ ভারতের ময়মনসিংহের ত্রিশালের ধানীখোলা গ্রামে। তিনি ১৯৪৯ সালে দরিরামপুর এইচ.এ বিদ্যালয় থেকে এবং ১৯৫২ সালে আনন্দ মোহন কলেজ থেকে স্নাতক ডিগ্রি অর্জন করেন। ১৯৫৫ সালে তিনি লিটন মেডিকেল স্কুল থেকে এলএমএফ এবং ১৯৬৮ সালে স্যার সলিমুল্লাহ মেডিকেল কলেজ থেকে এমএমবিএস ডিগ্রি অর্জন করেন।   পেশা  দাস ময়মনসিংহের মহারাজা সূর্যকান্ত হাসপাতালে ১৯৫৫ সালে সহকারী সার্জন হিসাবে যোগদান করেন এবং ১৯৫৬ সাল পর্যন্ত সেখানে কর্মরত ছিলেন। এরপরে তিনি ১৯৫৭ সালে সিলেটের কুলাউড়ায় মেডিকেল অফিসার হিসাবে দিলদারপুর চা বাগান হাসপাতালে যোগদান করেন। ১৯৫৯ সাল পর্যন্ত তিনি সেখানে চাকরি করেন, তারপরে ধানিখোলা চেয়ারপারটে যোগ দেন ত্রিশালের মেডিকেল অফিসার হিসাবে হাসপাতাল এবং ১৯৬৬ সাল পর্যন্ত সেখানে কাজ করেছেন। ১৯৬৮ সালে তিনি গুরুদয়াল ফার্মাসি সংযুক্ত নিজস্ব ফার্মাসি নিয়ে একটি স্বতন্ত্র অনুশীলন প্রতিষ্ঠা করেন। তিনি ১৯৬৯ সালের জুন মাসে শ্রীমঙ্গলের মির্জাপুর ইস্পাহানী চা বাগান হাসপাতালে মেডিকেল অফিসার হিসাবে যোগদান করেন।   মৃত্যু  ১৯৭১ সালের ২৫ শে মার্চ পাকিস্তান সেনাবাহিনী অপারেশন সার্চলাইট শুরু করএ এবং বাংলাদেশের মুক্তিযুদ্ধ শুরু হয়। পাকিস্তান সেনাবাহিনী শ্রীমঙ্গলে একটি শিবির স্থাপন করেছিল। তারা স্থানীয় লোকজনকে আক্রমণ করে। স্থানীয় মানুষ এবং চা বাগানের শ্রমিকরা রাস্তা অবরোধ করে, সেতু ভেঙে দিয়ে সেনাবাহিনীর বিরুদ্ধে প্রতিরোধ গড়ে তোলে।  ১৯৭১ সালের ১২ মে ক্যাপ্টেন তারেকের নেতৃত্বে পাকিস্তান সেনাবাহিনী দাসের হাসপাতাল ঘেরাও করে এবং অতর্কিত আক্রমণ করে। দাসকে হাসপাতাল থেকে অপহরণ করা হয়েছিল এবং তার পরে তাকে আর কখনও দেখা যায়নি। পরে তাকে মৃত বলে ধরে নেয়া হয়।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশী চিকিৎসক বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৪২-এ জন্ম বিষয়শ্রেণী:বাংলাদেশী হিন্দু বিষয়শ্রেণী:বাংলাদেশের নিখোঁজ ব্যক্তি
জিয়াউর রহমান (জন্ম: ১ অক্টোবর ১৯৮১) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।   তথ্যসূত্র    বহিঃসংযোগ   পুরুষদের কাবাডি ব্রোঞ্জ   বিষয়শ্রেণী:১৯৮১-এ জন্ম বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
থাম্ব| পুরুষ ইমপালার মাথায় এক জোড়া শিং থাম্ব| একটি প্রাণীর শিং এর শারীরস্থান এবং শারীরবিদ্যা একটি শিং হল বিভিন্ন প্রাণীর মাথার উপর একটি স্থায়ী বিন্দুযুক্ত অভিক্ষেপ, যা একটি জীবিত হাড়ের কেন্দ্রকে ঘিরে কেরাটিন এবং অন্যান্য প্রোটিনের আবরণ নিয়ে গঠিত। শিংগুলি শিংবিহীন প্রাণীদের থেকে আলাদা, যেগুলো স্থায়ী নয়। স্তন্যপায়ী প্রাণীদের মধ্যে, সত্যিকারের শিংগুলি প্রধানত রুমিন্যান্ট আর্টিওড্যাকটাইলের মধ্যে পাওয়া যায়, যেমন অ্যান্টিলোকাপ্রিডি (প্রংহর্ন) এবং বোভিডে পরিবারে (গরু, ছাগল, অ্যান্টিলোপ ইত্যাদি)। গরুর শিংগুলি ত্বকের নিচের সংযোজক টিস্যু (মাথার ত্বকের নীচে) থেকে উৎপন্ন হয় এবং পরে অন্তর্নিহিত সামনের হাড়ের সাথে মিলিত হয়।  এক জোড়া শিং স্বাভাবিক; যাইহোক, কয়েকটি বন্য প্রজাতি এবং কিছু গৃহপালিত ভেড়ার মধ্যে দুই বা ততোধিক জোড়া দেখা যায়। পলিসেরেট (মাল্টি-শিংওয়ালা) ভেড়ার জাতগুলির মধ্যে রয়েছে হেব্রিডিয়ান, আইসল্যান্ডিক, জ্যাকব, ম্যাঙ্কস লোঘটান এবং নাভাজো-চুরো।  শিংগুলি সাধারণত বাঁকা বা সর্পিল আকৃতির হয়, প্রায়শই শিলা বা বাঁশি সহ। অনেক প্রজাতিতে শুধুমাত্র পুরুষদেরই শিং থাকে। জন্মের পরপরই শিংগুলি বাড়তে শুরু করে এবং প্রাণীর সারা জীবন ধরে বাড়তে থাকে (প্রংহর্ন বাদে, যা বার্ষিক বাইরের স্তরটি ফেলে দেয় তবে হাড়ের কোরটি ধরে রাখে)। গরুর আংশিক বা বিকৃত শিংকে স্কারস বলা হয়। শরীরের অন্যান্য অংশে অনুরূপ বৃদ্ধিকে সাধারণত শিং বলা হয় না, তবে শরীরের যে অংশে এগুলি ঘটে তার উপর নির্ভর করে স্পার, নখর বা খুর বলা হয়।   অন্যান্য শিং-সদৃশ বৃদ্ধি    মানুষের ক্ষেত্রে    পশুর শিং এর ব্যবহার  বাম|থাম্ব| ছাগলের খুলির টুকরো ডান|থাম্ব| আফ্রিকান মহিষ (উভয় লিঙ্গেরই শিং আছে)   মানুষের শিং ব্যবহার  ডান|থাম্ব|250x250পিক্সেল| জল মহিষের শিং দক্ষিণ-পূর্ব চীনে মাছ কাটার জন্য ক্লিভার সহ হাতুড়ি হিসাবে ব্যবহৃত হয়  ২। পশুর শীং দিয়ে চিরুনি, এবং দৈনন্দিন আসবাব পত্র তৈরী করা হয়।৩। হরিণের শিং অনেকে নিজেদের বাসা বাড়িতে অভিজাত্যর প্রতিক হিসেবে সাজানো হয়।    চিত্রশালা    আরও দেখুন    শিংওয়ালা ঈশ্বর  পোল করা গরু  কচ্ছপের শেল  শোফার        তথ্যসূত্র    বহিঃসংযোগ    একটি বাদ্যযন্ত্র হিসাবে গরুর শিং এর ইতিহাস সম্পর্কে তথ্য সহ একটি সাইট।  ম্যাকগ্রেগর, আর্থার। হাড়, অ্যান্টলার, আইভরি এবং হর্ন: রোমান সময়কাল থেকে কঙ্কাল সামগ্রীর প্রযুক্তি । বার্নস এবং নোবেল, 1985। [পুনঃমুদ্রিত 2016, রাউটলেজ] এটি হর্ন এবং অন্যান্য কঙ্কাল সামগ্রীর বিষয়ে একটি পণ্ডিত মনোগ্রাফ, ভারীভাবে চিত্রিত, এবং বিস্তৃত একাডেমিক এবং শিল্প-ঐতিহাসিক রেফারেন্স সহ।  বিষয়শ্রেণী:প্রাণীজাত পণ্য বিষয়শ্রেণী:পাখির শারীরস্থান বিষয়শ্রেণী:প্রাণি শারীরস্থান
মোহাম্মদ তাজুল ইসলাম বাংলাদেশ সুপ্রিম কোর্টের একজন জ্যেষ্ঠ আইনজীবী ও আন্তর্জাতিক অপরাধ ট্রাইব্যুনালের চিফ প্রসিকিউটর। ২০২৪ সালের ৭ সেপ্টেম্বর, আইন, বিচার ও সংসদ বিষয়ক মন্ত্রণালয় তাকে অ্যাটর্নি জেনারেলের পদমর্যাদায় ট্রাইবুনালের প্রধান কৌঁসুলি হিসেবে নিয়োগ প্রদান করে। এর পূর্বে তিনি  আন্তর্জাতিক অপরাধ ট্রাইব্যুনালে আসামিপক্ষের আইনজীবী হিসেবে দায়িত্ব পালন করেছিলেন।   প্রারম্ভিক জীবন ও শিক্ষা  মোহাম্মদ তাজুল ইসলাম ১৯৭৩ সালের ২৫ মার্চ তারিখে জামালপুরে জন্মগ্রহণ করেন। তিনি জামালপুর জিলা স্কুল থেকে এসএসসি এবং পরবর্তীতে সরকারি আশেক মাহমুদ কলেজ থেকে এইচএসসি পাশ করেন। তিনি ১৯৯৫ সালে রাজশাহী বিশ্ববিদ্যালয় থেকে এলএলবি এবং ১৯৯৬ সালে এলএলএম ডিগ্রী লাভ করেন।   কর্মজীবন  তাজুল ইসলাম ছিলেন আন্তর্জাতিক অপরাধ ট্রাইব্যুনালে যুদ্ধাপরাধের অভিযোগে অভিযুক্ত বাংলাদেশ জামায়াতে ইসলামী নেতাদের অন্যতম আইনজীবী, যিনি ব্যারিস্টার আব্দুর রাজ্জাকের সাথে কাজ করেছেন। তিনি ২০১৩ সালে আন্তর্জাতিক অপরাধ ট্রাইব্যুনালে জামায়াত নেতা আব্দুল কাদের মোল্লার পক্ষে প্রতিরক্ষা আইনজীবী হিসেবে কাজ করেন। এছাড়াও, তিনি বাংলাদেশ জামায়াতে ইসলামী দলের মহাসচিব আলী আহসান মোহাম্মদ মুজাহিদের পক্ষে প্রতিরক্ষা আইনজীবী ছিলেন, যিনি বাংলাদেশের মুক্তিযুদ্ধের সময় যুদ্ধাপরাধের অভিযোগে অভিযুক্ত ছিলেন।  মার্চ ২০১৫-তে, তাজুল ইসলামকে বাংলাদেশ পুলিশ সাময়িকভাবে আটক করেছিল।  তাজুল ইসলাম, একজন সুপ্রিম কোর্টের আইনজীবী, ৭ সেপ্টেম্বর ২০২৪ সালে সরকারের মাধ্যমে আন্তর্জাতিক অপরাধ ট্রাইব্যুনালের প্রধান প্রসিকিউটর হিসেবে নিয়োগপ্রাপ্ত হন। তার নিয়োগটি আইন মন্ত্রণালয়ের গেজেট বিজ্ঞপ্তির মাধ্যমে আনুষ্ঠানিকভাবে প্রকাশিত হয়, যা তাকে অ্যাটর্নি জেনারেলের মর্যাদা প্রদান করে।দায়িত্ব গ্রহণের আগে তিনি আমার বাংলাদেশ পার্টির যুগ্ম আহ্বায়কের পদ থেকে পদত্যাগ করেন। তাজুল ইসলাম পূর্বে আন্তর্জাতিক অপরাধ ট্রাইব্যুনালে জামায়াতে ইসলামীর বেশ কয়েকজন নেতার পক্ষে প্রতিনিধিত্ব করেছেন।   নিয়োগের পর, তাজুল ইসলাম তার সামনে থাকা চ্যালেঞ্জগুলো তুলে ধরেন, যার মধ্যে রয়েছে উচ্চ প্রোফাইল রাজনৈতিক ব্যক্তিত্বদের জড়িত মামলাগুলোর পরিচালনা। তিনি প্রমাণ সংগ্রহ, সংকলন ও উপস্থাপনার জটিলতার উপর জোর দেন এবং নতুন বিচারক ও তদন্তকারীদের নিয়োগের মাধ্যমে ট্রাইব্যুনালের টিম পুনর্গঠনের প্রয়োজনীয়তার কথা উল্লেখ করেন।    আরও দেখুন    আন্তর্জাতিক অপরাধ ট্রাইব্যুনাল (বাংলাদেশ)  বাংলাদেশ মুক্তিযুদ্ধ   তথ্যসূত্র    বহিঃসংযোগ     বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী আইনজ্ঞ বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:জামালপুর জিলা স্কুলের প্রাক্তন শিক্ষার্থী বিষয়শ্রেণী:জামালপুর জেলার আইনজীবী বিষয়শ্রেণী:সরকারি আশেক মাহমুদ কলেজের প্রাক্তন শিক্ষার্থী
ডিসেম্বর ২০২৩ বর্তমান সাধারণভাবে প্রচলিত বছরের দ্বাদশ মাস। এই মাসটি শুক্রবারে শুরু হয় এবং ৩১ দিন পর রবিবারে সমাপ্ত হয়। এই নিবন্ধটি ২০২৩ সালের ডিসেম্বর মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।   ঘটনাবলী   ৬ ডিসেম্বর (বুধবার)   গুগল ডিপমাইন্ড কর্তৃক জেমিনি ভাষা মডেল অবমুক্ত করা হয়।  ১০-১২ ডিসেম্বর (রবি-মঙ্গলবার)   ২০২৩ মিশরের রাষ্ট্রপতি নির্বাচনে আবদেল ফাত্তাহ আল-সিসি ৬ষ্ঠ রাষ্ট্রপতি হিসাবে নির্বাচিত হন।   ১৬ ডিসেম্বর (শনিবার)   কুয়েতের আমির নাওয়াফ আল-আহমেদ আল-জাবের আল-সাবাহ ৮৬ বছর বয়সে মৃত্যুবরণ করেন; তার বৈমাত্রের ভাই মিশাল আল-আহমেদ আল-জাবের আল-সাবাহ তার স্থলাভিষিক্ত হন।Kuwait announces Sheikh Meshal Al Ahmad Al Jaber Al Sabah as country's new emir   জন্ম   মৃত্যু    তথ্যসূত্র   বিষয়শ্রেণী:ডিসেম্বর বিষয়শ্রেণী:২০২৩
মুদাফফর মসজিদ () হচ্ছে ইয়েমেনের তাইজ শহরের পুরনো অংশের মাঝখানে অবস্থিত একটি মসজিদ। এটি ত্রয়োদশ শতাব্দীতে নির্মিত হয়। এটি ইয়েমেনের দুটি সুন্দর মসজিদের একটি। এটি পুরনো শহরের বৃহত্তম মসজিদগুলোর মধ্যে অন্যতম এবং সেখানকার অনেক বাসিন্দা মসজিদটিতে জুমার নামাজে উপস্থিত হন। মসজিদটি মাদ্রাসা হিসেবেও পরিচিত ছিল যা বহু ইসলামী পণ্ডিতকে শিক্ষিত করেছে।   আরও দেখুন   ইয়েমেনের মসজিদের তালিকা  ইয়েমেনে ইসলাম   তথ্যসূত্র    বহিঃসংযোগ   বিষয়শ্রেণী:ইয়েমেনের মসজিদ
ট্রম্বে তাপবিদ্যুৎ কেন্দ্র হল ভারতের মহারাষ্ট্র রাজ্যের মুম্বাইয়ের কাছে ট্রম্বেতে অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি টাটা পাওয়ারের মালিকানাধীন।   ক্ষমতা  এটির ১,৪৩০ মেগাওয়াট বিদ্যুৎ উৎপাদনের ক্ষমতা রয়েছে। এটিতে নিম্নলিখিত উত্পাদন ইউনিট রয়েছে:   ১৫০ মেগাওয়াট - তেল (ইউনিট ১ থেকে ইউনিট ৪)।  ৫০০ মেগাওয়াট - কয়লা (ইউনিট ৫)।  ৫০০ মেগাওয়াট - তেল (ইউনিট ৬, এটি কয়লা-ভিত্তিক ইউনিট রূপান্তরিত হচ্ছে)।  ১৮০ মেগাওয়াট - গ্যাস ভিত্তিক (ইউনিট ৭)  ২৫০ মেগাওয়াট - কয়লা (ইউনিট ৮)।  প্রথম ৪ টি ইউনিট বাতিল করা হয়েছে, এবং এগুলি আর বিদ্যুৎ উৎপাদন করছে না।   তথ্যসূত্র   বিষয়শ্রেণী:মুম্বইয়ের ভবন ও স্থাপনা
লকঅ্য়ালয় বা লকসংকর হলো বেরিলিয়াম এবং অ্যালুমিনিয়ামের একটি সংকর ধাতু। এতে শতকরা ৬২ ভাগ বেরিলিয়াম এবং শতকরা ৩৮ ভাগ অ্যালুমিনিয়াম থাকে। নির্দিষ্ট কিছু কাজের জন্য এই সংকর ধাতুটি শক্তিশালী হওয়ায় এটিকে মহাকাশ প্রযুক্তিতে কাঠামোগত ধাতু হিসাবে ব্যবহার করা হয়ে থাকে।McGraw-Hill Dictionary of Scientific & Technical Terms, 6E, Copyright © 2003 by The McGraw-Hill Companies, Inc. এই সংকর ধাতুটি অনমনীয়। ১৯৬০ এর দশকে  লকহিড মিসাইলস অ্যান্ড স্পেস কোম্পানি এই সংকর ধাতুটি সর্বপ্রথম তৈরি করে।DTIC ADA041284: Lockalloy Be-38Al Material Characterization, 1976 Year-End Report, by Defense Technical Information Center এই সংকর ধাতুটি লকহিড ওয়াইএফ ১২ এবং এলজিএম -৩০ মিনিটম্যান ক্ষেপণাস্ত্রে ব্যবহৃত হয়েছিল। ১৯৭০ এর দশকে এই সংকর ধাতুটির  উৎপাদনে সমস্যা হওয়ায় শুধু মাত্র কয়েকটি বিশেষ ক্ষেত্রে এর ব্যবহার সীমাবদ্ধ থাকে। ১৯৭০ এর দশকের মাঝামাঝি সময় থেকে লকঅ্যালয় আর বাণিজ্যিকভাবে পাওয়া যেত না।  ১৯৯০ সালে ম্যটারিওন বেরিলিয়াম অ্যান্ড কমপোজিটস নামে একটি  কোম্পানি আলবিমেট (AlBeMet) ট্রেড নামে এই  লকঅ্য়ালয় মিশ্র ধাতুর পাউডার-সিনটারের সংমিশ্রণটি বাণিজ্যিকভাবে বাজারে পুনরায় চালু করে।Parsonage, Tom. "Development of Aluminum Beryllium for Structural Applications" (PDF). Materion. Retrieved May 9, 2018.   তথ্যসূত্র   বিষয়শ্রেণী:বেরিলিয়াম সংকর